text: KIF vinder uden at imponere
  12 september 2012 kl. 19.49
  TMS Ringsted drillede længe stjernerne fra KIF Kolding København, som dog endte med at vinde 28-24.
  Det kan godt være, at de fleste iagttagere peger på håndboldherrerne fra KIF Kolding København som favoritter til DM-guldet, men det var ikke til at få øje på onsdag aften, selvom den jysk/sjællandske sammensmeltning sejrede med 28-24.
  I det meste af opgøret var det overraskende værterne fra TMS Ringsted, som var foran. Hjemmeholdet gik til pause med en 11-10-føring, og der skulle gå omkring 10 minutter af anden halvleg, før udeholdet bragte sig foran.
  Men da først KIF Kolding København kom foran, kørte favoritterne sikkert sejren hjem. Det var klubbens anden sejr i to ligakampe.
  Helt modsat er det gået for TMS Ringsted, som står noteret for nul point for to kampe. TMS Ringsted blev banket 15-37 i første spillerunde på udebane til Skjern Håndbold.
  Mens TMS Ringsted tabte på hjemmebane, så var der lutter hjemmesejre i onsdagens øvrige kampe til både Nordsjælland Håndbold, Mors-Thy Håndbold og Skanderborg.
  
  Esbjerg og SønderjyskE tabte
  Nordsjælland-Ribe/Esbjerg 25-22 (12-11).
  Nordsjælland: Alexander Lynggaard 7, Morten Nyberg 5, Nicolai Pedersen 4,
  Alexander Hansen 3, Hans Christian Lund 3, Anders Christensen 2, Morten Skou 1.
  Ribe/Esbjerg: Jeppe Riber 9 (1), Kasper Nielsen 5, Jonas Langerhuus 3, Rasmus
  Berthelsen 3, Ronnie Mathiasen 2.
  Udvisninger: Nordsjælland 5, Ribe/Esbjerg 2.
  Tilskuere: 650.
  Skanderborg-SønderjyskE 29-24 (13-12).
  Skanderborg: Peter Balling 9, Kasper Povlsgaard 4, Andreas Væver 3, Lasse
  Justesen 3, Morten Kirk Olesen 3, Mads Bjørn Eriksen 2, Michael Pedersen 2,
  Buster Juul 1, Kenneth Peters 1, Matias Helt Jepsen 1 (1).
  SønderjyskE: Rune Ohm 8, Christoffer Fors 4, Daniel Eggert 3, Mikkel Ibsen 3,
  Atli Ævar Ingolfsson 2, Anders Zachariassen 1, Anton Runarson 1, Kenneth Bach
  Hansen 1, Kennie Boysen 1.
  Udvisninger: Skanderborg 5, SønderjyskE 4.
  Tilskuere: 500.
  
  Nederlag til KIF Vejen
  I Dame Håndbold Ligaen blev der kun spillet én kamp onsdag, og her vandt Randers HK hjemme 24-20 over KIF Vejen.
  